गंगा उद्वह योजना
गंगाजल उद्वह परियोजना के तहत बिहार के नालंदा के अलावा गया, बोधगया और नवादा को गंगाजल की आपूर्ति की जानी है। इन सभी जगहों पर गंगाजल को शुद्ध कर पेयजल के रूप में इस्तेमाल किया जाना है। इस योजना को तीन चरणों में पूरा किया जाना है। पहले चरण के तहत इस योजना पर पहले ₹2,836 करोड़ (US$414.06 मिलियन) खर्च किये जाने थे, लेकिन कोरोना की वजह से विलंब होने से लागत बढ़कर ₹4,174 करोड़ (US$609.4 मिलियन) कर दिया गया है। गंगा उद्वह योजना बिहार के मुख्यमंत्री नीतीश कुमार की अतिमहत्वाकांक्षी परियोजना है। बिहार सरकार ने दिसंबर 2019 में जल संसाधन विभाग (WRD) की प्रतिष्ठित गंगा जल लिफ्ट योजना (GWLS) के पहले चरण को मंजूरी दी।